ગોવિંદપરા ગામે પટણી સમાજના પ્રમુખ તરીકેની મુદત પૂર્ણ થતા વેરાવળ મુસ્લિમ સમાજના પ્રમુખ અનવરભાઇ ચૌહાણની આગેવાનીમાં ચૂંટણી પંચ નિમાયેલ જેમાં અમીનભાઇ હિન્દુસ્તાન, હનીફભાઇ રંગીલા, હાજી યુસુફભાઇ ખૈર, આમદભાઇ એલ.કે.એલ., સલીમભાઈ એશિયા દ્વારા ચૂંટણી જાહેર કરાયેલ જેમાં પ્રમુખ તરીકેના ત્રણ ઉમેદવારોએ ઉમેદવારી નોંધાવેલ હતી. આ ચુંટણીમાં મહંમદ ઈસ્માઈલ ખાંજી ને 405 મત, સીબલી અહમદ મહમદ હૂસેને 223 મત અને વર્તમાન પ્રમુખ પંજા અ.સત્તાર ઈબ્રાહિમ ને 385 મત મળતા મહંમદ ઇસ્માઇલ ખાંજી ને 20 મતે ચૂંટણીપંચ દ્વારા વિજય જાહેર કરાયેલ હતા. આ તકે હાજર આગેવાનો અનવરભાઇ ચૌહાણ, ગોવિંદપરાના સરપંચ ગનીભાઇ નુરભાઇ સુમરા, મહંમદ સીદી મુગલ સહિતના એ નવા ચૂંટાયેલા પ્રમુખને હારતોરા કરી આવકારેલ હતા.